Jussi løfter sløret for ny 'Afdeling Q'-bog - Kendte | www.bt.dk
BT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Jussi løfter sløret for ny 'Afdeling Q'-bog
Af Lotte Scharff Mandag den 7. januar 2013, 17:34 Jussi Adler-Olsen på besøg hos den amerikanske ambassades bogklub. For bordenden sammen med ambassadøren Laurie S. Fulton. (Foto: Malte Kristiansen)
ARKIVFOTO. Jussi Adler-Olsen (Foto: Kristoffer Juel Poulsen.)
Knap havde succesforfatteren Jussi Adler-Olsen sat det sidste punktum i den femte bog om afdeling Q og den gnavne Carl Mørck, før han var i gang med den næste bog i serien.
Mens Danmark blev iklædt et snehvidt og koldt tæppe op jul, befandt Jussi Adler-Olsen sig på en snehvid strand på Mauritius. Her holdt han sin første ferie i to år. Men i stedet for at slappe helt af og nyde de paradisiske omgivelser, så kørte hans hjerne for fulde omdrejninger for at udtænke en 22 sider lang synopsis, der skal danne rammen for hans sjette bog om de kvikke kriminalfolk fra Afdeling Q i kælderen under Københavns Politigård.
Det afslørede forfatteren mandag formiddag, da han besøgte den amerikanske ambassade for at fortælle om sit forfatterskab.
Her løftede han også en flig af sløret om, hvad den nye bogs tema er.
- Den foregår på Bornholm i de indledende kapitler. Og så skal vi hurtigt derfra igen. Derfra kommer vi overalt i Danmark denne her gang. Jeg tror også, at vi kommer lidt til udlandet. Det er jeg ret sikker på, fortæller Jussi Adler-Olsen eksklusivt til bt.dk
I flere af bøgerne har børn enten været omdrejningspunktet eller har været vigtige personer for handlingen. Men sådan bliver det ikke i den kommende bog.
- Nej, der er ingen børn med denne gang. Men der er et element af det danske samfund, som jeg ikke tror, der er skrevet om før, og som jeg glæder mig utrolig meget til at skrive om. For det kan blive rigtigt morsomt og meget nødvendigt at skrive om. Men det skal være med stor forsigtighed, så man ikke kommer til at støde mennesker, fortæller Jussi Adler-Olsen, som ikke ønsker at afsløre, hvilket element af samfundet, der er tale om.
- Dét, jeg tænker i øjeblikket, er, hvordan jeg beskæftiger mig med det område, gør det ordentligt og seriøst, sådan at de, der går ind til det med hjertet og med fuld forståelse for, hvad det går ud på, ikke føler sig stødt. Mens alle de, der bare surfer rundet, får en over snuden, tilføjer forfatteren med et drilsk glimt i øjet.
Og så er det ikke til at vride mere om handlingen i den kommende bog ud af ham. Til gengæld kan hans mange fans, der allerede hungerer efter nyt om trioen, Carl Mørck, Assad og Rose, godt begynde at glæde sig til senere på året.
For i modsætning til den sidste bog, Marco effekten, som udkom den 6. december sidste år og fik massiv omtale, bliver det ikke tilfældet denne gang. For Marco effekten fik så meget opmærksomhed, at andre forfattere blev lidt overset. Det vil Jussi Adler-Olsen gerne undgå med den sjette bog i serien.
- Det skulle have været meget tidligere, Marco effekten udkom. Men vi kunne ikke nå det. Så lad os håbe, at den nye bog kan komme lidt tidligere, så der også kan blive plads til andre forfattere. Det vil være så fint, mener Jussi Adler-Olsen.
Drama bag ny Jussi-bog: Kunne ikke selv skrive den færdig Jussi fik hjælp til bestseller Her er nogle af årets største julegavehits Få BT i 3 mdr. for 199 kr./md. Samlet pris 597 kr. – spar 752 kr.!